Document ID: 32011D0545

VYKONÁVACIE ROZHODNUTIE KOMISIE
zo 16. septembra 2011
o uplatňovaní ustanovení smernice Rady 2008/118/ES o kontrole a preprave na výrobky patriace pod číselný znak KN 3811 v súlade s článkom 20 ods. 2 smernice Rady 2003/96/ES
[oznámené pod číslom K(2011) 6423]
(2011/545/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny (1), a najmä na jej článok 20 ods. 2,
keďže:
(1)
Orgány Holandska oznámili Komisii v súlade s článkom 20 ods. 2 smernice 2003/96/ES, že neuplatňovanie ustanovení o kontrole a preprave smernice Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (2) na aditíva patriace pod číselný znak KN 3811 kombinovanej nomenklatúry v znení zmien a doplnení podľa nariadenia Komisie (ES) č. 2031/2001 zo 6. augusta 2001, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (3), ktoré podliehajú zdaneniu v súlade so smernicou 2003/96/ES, pravdepodobne vedie k daňovým únikom, vyhýbaniu sa daňovým povinnostiam alebo zneužívaniu daňového systému. Orgány Holandska preto požiadali o doplnenie číselného znaku KN 3811 do ustanovení smernice 2008/118/ES o kontrole a preprave.
(2)
Komisia postúpila žiadosť orgánov Holandska ostatným členským štátom.
(3)
So zreteľom na riziko daňového úniku, vyhýbania sa daňovej povinnosti alebo zneužitia daňového režimu, ktoré predstavujú, by výrobky s číselným znakom KN 3811 mali podliehať ustanoveniam smernice 2008/118/ES o kontrole a preprave.
(4)
Opatrenia stanovené v tomto rozhodnutí sú v súlade so stanoviskom Výboru pre spotrebné dane,
PRIJALA TOTO ROZHODNUTIE:
Článok 1
V súlade s článkom 20 ods. 2 smernice 2003/96/ES výrobky patriace pod číselný znak KN 3811 podliehajú ustanoveniam smernice 2008/118/ES o kontrole a preprave.
Článok 2
Toto rozhodnutie sa uplatňuje od 1. júla 2012.
Článok 3
Toto rozhodnutie je určené členským štátom.
V Bruseli 16. septembra 2011

Labels: 3
2
14
1